Document ID: 31999R2197

ΚΑΝΟΝΙΣΜΟΣ (ΕΚ) αριθ. 2197/1999 ΤΗΣ ΕΠΙΤΡΟΠΗΣ
της 15ης Οκτωβρίου 1999
για την τροποποίηση των κανονισμών (ΕΟΚ) αριθ. 548/89 και (ΕΟΚ) αριθ. 812/89 σχετικά με την κατάταξη ορισμένων εμπορευμάτων στη συνδυασμένη ονοματολογία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΚ) αριθ. 1835/1999 της Επιτροπής(2), και ιδίως το άρθρο 9,
Εκτιμώντας τα ακόλουθα:
(1) οι κανονισμοί (ΕΟΚ) αριθ. 548/89(3) και (ΕΟΚ) αριθ. 812/89(4) της Επιτροπής καθορίζουν ορισμένα μέτρα σχετικά με την κατάταξη στη συνδυασμένη ονοματολογία μεταξύ άλλων, και πλεκτών ενδυμάτων·
(2) τις διατάξεις της απόφασης C-338/95 του Δικαστηρίου, της 20ής Νοεμβρίου 1997(5)·
(3) κατά συνέπεια, πρέπει να επέλθουν ορισμένες διευκρινήσεις όσον αφορά την αιτιολογία των προϊόντων που ορίζονται στα σημεία 1., 2. και 3. του παραρτήματος του κανονισμού (ΕΟΚ) αριθ. 548/89 και τα σημεία 1., 2. και 3. του παραρτήματος του κανονισμού (ΕΟΚ) αριθ. 812/89·
(4) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στη στήλη 3 (αιτιολογία), η δεύτερη παράγραφος των σημείων 1., 2. και 3. του παραρτήματος του κανονισμού (ΕΟΚ) αριθ. 548/89 και των σημείων 1., 2. και 3. του παραρτήματος του κανονισμού (ΕΟΚ) αριθ. 812/89 αντικαθίσταται από την ακόλουθη παράγραφο:
"Η κατάταξη ως πιτζάμας αποκλείεται διότι το συγκεκριμένο ένδυμα, λόγω των αντικειμενικών του χαρακτήρων, μπορεί να φοριέται στο κρεβάτι αλλά και σε άλλες περιπτώσεις και, κατά συνέπεια δεν προορίζεται να χρησιμοποιείται αποκλειστικά ή κατά κύριο λόγω ως πιτζάμα."
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 1999.

Labels: 3
12
1